title: Montmartre bedom, fentugalaf rielcek (trutca ke Pissarro)
text: Radimi lingesa tevda koe tawadayafa xuta ke Éragny, Pissarro ko Paris dimlapir lize va konak enk icde watsa  ke « bedomap » skur. Titi 1897 edje va wira male vreda koe Russie gidapa nyaser, pune zo skebur kire osk « va varafe abrotce ke bedomeem rowir » voxosk, va direm is diremuk is korik wale aalap is goturontana mona, bro zveritalara riwe rovowir. Wali toleaksat is balemeaksat va roneon toloy wiks va Italiens bedom is talteon san-toloy wiks va Montmartre bedom wetce disukexa ke widavafa blira dilizesa valeve dilk toz koverter.